    Èṣù tún mu adéforítì lọ sí ibi tí ó pè ni òpópó Ìyà-ẹ̀sẹ̀. Ibi yìí ni wọn ti ń fi ìyà jẹ gbogbo ẹni tí o tí ṣe ibi nínú ayé kí wọ́n tó fi àyé sílẹ̀ ṣùgbọ́n èyí tí ó burú jùlọ́ ni pé wọn kò tún lè kú mọ́, kí wọ́n máa jìyà títí ṣá ni, Ẹni tí a kọ́ rí ya ni lẹ́nu púpọ̀, ìránṣẹ́ èṣù kan ló jókòó ti ọkùnrin náà ti o ń gbá ìṣó mọ́ ọ lójú tí onítọ̀hún ńn ké ṣa. Ẹnu ya Adéforítì púpọ̀, ṣùgbọ́n Èṣù wí fún un kí ó maṣe jẹ kí ẹnu ya oun kí o má sì ṣe káàánú rẹ̀, Èṣù ni, o kò mọ̀ bí ọmọ aráyé ti le tó ni, ẹni tí ìwọ́ ń wo yìí ti yọ ojú ẹni mẹ́fà lóde ayé, ó ti pàṣẹ kí wọ́n yọ èékán ọmọ ìka ṣẹ̀ mẹ́wẹ́ẹ̀wá ẹni mẹ́fà láàyè láìjẹ́ pé wọ́n ti kú, kò ha yẹ kí òun náà jìyà díẹ̀ ni? A tún rí ẹnìkan tí ó wà nínú ìkòkò irin, ìkòkò náà gbóná tó bẹ́ẹ̀ ti ó jẹ́ pé gbogbo ara rẹ̀ ló pupa dẹ̀dẹ̀, gbogbo ara ọkùnrin náà bó bòròkòtò ó ń ké, ‘Ara ń ta mi o, ara n  ta mi o, ara ń ta mi o’. Àánú rẹ̀ ṣe ni ṣùgbọ́n Èṣù ko tilẹ̀ sọ pé òun gbọ́ nǹkan tí ó ń sọ, o wí fún Adéforítì pe ẹni tí o ri yìí ti rán àwọ̀ ẹranko mọ́ ènìyàn lára lóde ayé ó sì ti fa ẹni náà fún kìnìhún pa jẹ, o ti gbé ènìyàn sínú pósí láàyè, ó sì ti ní kí wọ́n so okún mọ́ ẹnìkan lápá àti lẹ́sẹ̀ àwọn ìránṣẹ́ ès]u méjì fà á, wọ́n ń fi í ra iná ìléru tí ó tóbi tí o ń jo tí ó gba gbogbo àgbègbè ibẹ̀ lọ, ọkùnrin yìí ń ké ṣùgbọ́n wọn kò fi í sílẹ̀ bẹ́ẹ̀ ni kò kú. Àwọn mìíràn wà tí wọ́n ti fa apá wọn kan ya kúrò lára wọn ti wọn ń gbé kùkùté tí ó kù kiri ti ẹ̀jẹ̀ wà bálabàla lójú apá tí wọ́n faya lọ tí ojú egbò kò san tí ẹ̀jẹ̀ kò dáwọ́ dúró tí wọn ń rìn bẹ́ẹ̀ kiri. Ṣùgbọ́n kì í ṣe gbogbo àwọn ara ọ̀run Àpáàdì ló ń jẹ irú oró tí a sọ wọ̀nyío, àwọn tí wọn ń jẹ irú ìyà báwọ́nonnì ni àwọn tí wọ́n ti jẹ́ alágbára ní ìgbà ayé wọn ti wọ́n sì ti lo agbára wọn láti fi dá ọmọ ẹlòmíràn lóro irú èyí tí a dárúkọ gbogbo. A dé ibi tí a bá ọkùnrin kan tí ó rọra jókòó ní òun nìkan tí o ń sọkùn tí ẹnikẹ́ni kò sí ni agbegbe ibi tí ọkùnrin náà wà rárá, ìgbà tí Èṣù si fi í han adéforítì ó ní, ‘Olówó pátápátá ni eléyìí nígbà tí ó wà ní ayé ṣùgbọ́n kò fi owó rẹ̀ ṣe ẹnikẹ́ni lóòre, ó lé gbogbo ènìyàn kúrò lọ́dọ̀ rẹ, kìí fẹ́ kí ẹnikẹ́ni súnmọ́ òun. Nísisì yìí, ó ti kú, ó wá sí ọ̀dọ̀ mi, o ń wa kí òun tilẹ̀ bá ẹnìkan sọ gbólóhùn ọ̀rọ̀ kan ṣùgbọ́n kò rí, o di ẹ̀ẹ́dẹ́gbẹ̀ta ọdún tí o ti dé ibi tí ó wà yìí láì sọ̀rọ̀ sí ẹnikẹ́ni.’
    Esu tun mu adeforiti lo si ibi ti o pe ni opopo Iya-ese. Ibi yii ni won ti n fi iya je gbogbo eni ti o ti se ibi ninu aye ki won to fi aye sile sugbon eyi ti o buru julo ni pe won ko tun le ku mo, ki won maa jiya titi sa ni, Eni ti a ko ri ya ni lenu pupo, iranse esu kan lo jokoo ti okunrin naa ti o n gba iso mo o loju ti onitohun nn ke sa. Enu ya Adeforiti pupo, sugbon Esu wi fun un ki o mase je ki enu ya oun ki o ma si se kaaanu re, Esu ni, o ko mo bi omo araye ti le to ni, eni ti iwo n wo yii ti yo oju eni mefa lode aye, o ti pase ki won yo eekan omo ika se meweewa eni mefa laaye laije pe won ti ku, ko ha ye ki oun naa jiya die ni? A tun ri enikan ti o wa ninu ikoko irin, ikoko naa gbona to bee ti o je pe gbogbo ara re lo pupa dede, gbogbo ara okunrin naa bo borokoto o n ke, ‘Ara n ta mi o, ara n  ta mi o, ara n ta mi o’. Aanu re se ni sugbon Esu ko tile so pe oun gbo nnkan ti o n so, o wi fun Adeforiti pe eni ti o ri yii ti ran awo eranko mo eniyan lara lode aye o si ti fa eni naa fun kinihun pa je, o ti gbe eniyan sinu posi laaye, o si ti ni ki won so okun mo enikan lapa ati lese awon iranse es]u meji fa a, won n fi i ra ina ileru ti o tobi ti o n jo ti o gba gbogbo agbegbe ibe lo, okunrin yii n ke sugbon won ko fi i sile bee ni ko ku. Awon miiran wa ti won ti fa apa won kan ya kuro lara won ti won n gbe kukute ti o ku kiri ti eje wa balabala loju apa ti won faya lo ti oju egbo ko san ti eje ko dawo duro ti won n rin bee kiri. Sugbon ki i se gbogbo awon ara orun Apaadi lo n je iru oro ti a so wonyio, awon ti won n je iru iya bawononni ni awon ti won ti je alagbara ni igba aye won ti won si ti lo agbara won lati fi da omo elomiran loro iru eyi ti a daruko gbogbo. A de ibi ti a ba okunrin kan ti o rora jokoo ni oun nikan ti o n sokun ti enikeni ko si ni agbegbe ibi ti okunrin naa wa rara, igba ti Esu si fi i han adeforiti o ni, ‘Olowo patapata ni eleyii nigba ti o wa ni aye sugbon ko fi owo re se enikeni loore, o le gbogbo eniyan kuro lodo re, kii fe ki enikeni sunmo oun. Nisisi yii, o ti ku, o wa si odo mi, o n wa ki oun tile ba enikan so gbolohun oro kan sugbon ko ri, o di eedegbeta odun ti o ti de ibi ti o wa yii lai soro si enikeni.’